Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 464/12/8803	Košice II, 22.1.2013
EEČ : 2-64-12-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, XXXXX, Slovensko
	povolanie: automechanik
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
1) Obvinený vyhlasuje, že spáchal skutky, ktoré sú predmetom tohto trestného stíhania a svoje konanie oľutoval.

2)	Obvinený uhradil poškodeným stranám škodu v plnej výške, ktorá im bola trestnou činnosťou spôsobená a ospravedlnil sa za svoje protiprávne konanie. 

3) Obvinený zložil na účet KP XXXXX šekovou poukážkou čiastku vo výške 100.- €, z ktorej 50%, teda 50.- € patrí štátu na peňažnú pomoc obetiam trestnej činnosti a zvyšok sumy t.j. 50.- € určil na všeobecne prospešné účely na Obecný úrad XXXXX, číslo účtu: XXXXX vo VÚB Banke,

a.	Výška nahradenej škody alebo škody, na náhradu ktorej sa obvinený zaviazal: 100,00 € 
b.	Peňažná suma určená na všeobecne prospešné účely: 50,00 € 
c.	Konkrétny adresát peňažnej sumy určenej na všeobecne prospešné účely: Obecný úrad Priekopa, číslo účtu: 31524552/0200 vo VÚB Banke, 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, XXXXX, Slovensko
	povolanie: automechanik
realizované policajtom Obv.odd. PZ XXXXX - Juh pod spisovou značkou 2545/2012.
	V trestnej veci proti obvinenému XXXXX pre prečin krádeže podľa § 212 ods. 2 písm. a/ Trestného zákona, ktorého sa dopustil na tom skutkovom základe, že 
1./ dňa 28.6.2012 asi o 07.50 hod. sa po vyhnutí petlíc visiacich zámkov vlámal do dvoch osobných skriniek v šatni spoločnosti XXXXX XXXXX na ul. Pri letisku v Košiciach, odkiaľ následne odcudzil mobilný telefón Sony Ericsson X-peria, slúchadlá k telefónu, finančnú hotovosť 20.-€ a slúchadlá zn. HTC, čím tak pre pošk. XXXXX odcudzením vecí a finančnej hotovosti spôsobil celkovú škodu vo výške 188.-€, pre pošk. XXXXX odcudzením vecí škodu vo výške 10.-€ a pre spoločnosť XXXXX XXXXX poškodením skriniek spôsobil škodu vo výške 50.-€,
2./ dňa 22.6.2012 v presne nezistenom čase od 06.00 hod. do 14.00 hod. sa po odstránení visiaceho zámku vlámal do osobnej skrinky v šatni spoločnosti XXXXX XXXXX na ul. Pri letisku v Košiciach, odkiaľ následne odcudzil pánsku športovú bundu čiernej farby a kľúč od osobného motorového vozidla zn. Szuki Swift EČV XXXXX, čím tak pre pošk. XXXXX odcudzením vecí spôsobil celkovú škodu vo výške 220.-€.

Odôvodnenie: 
Uznesením povereného príslušníka OO PZ KE - Juh sp. zn. ORP-2545/JU-KE-2012 zo dňa 28.6.2012 a uznesením povereného príslušníka OO PZ KE - Juh sp. zn. ORP-2469/JU-KE-2012 zo dňa 9.7.2012 bolo podľa § 206 ods. 1/ Trestného poriadku vznesené obvinenie XXXXX pre prečin krádeže podľa § 212 ods. 2 písm. a/ Trestného zákona na tom skutkovom základe, ako je to uvedené do výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1/ Trestného poriadku.

Obvinený a poškodení vyslovili súhlas s uzavretím zmieru. Obvinený slobodne a vážne vyhlásil, že spáchal skutky, za ktoré je stíhaný, pričom svoje konanie oľutoval a nahradil poškodeným škodu v plnej výške ako  to požadovali. Zároveň sa poškodeným ospravedlnil za svoje konanie. 

Obvinený zložil na účet Krajskej prokuratúry XXXXX finančnú čiastku vo výške 100.- €, pričom kópia dokladu o zaplatení tvorí súčasť zmieru. Z uvedenej sumy určenej na všeobecne prospešné účely patrí štátu na peňažnú pomoc obetiam trestnej činnosti najmenej 50%, kde obvinený určil sumu 50.- € a zvyšok sumy t.j. 50.- € určil na všeobecne prospešné účely na Obecný úrad XXXXX, číslo účtu: XXXXX vo VÚB Banke.

Poškodení súhlasili s uvedeným postupom.

Účastníci dohody zhodne prehlásili, že zmier uzavreli slobodne, vážne, zrozumiteľne a určito. 

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob 
rozhodnutia je dostačujúci z hľadiska naplnenia účelu Trestného zákona, preto som rozhodol tak, ako je to vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miloš Svat
prokurátor